Psalms 17 | Aanlyn Bybel | Nuwe Wêreld-vertaling
'n Gebed van Dawid. 17 Hoor my smeking om geregtigheid, o Jehovah. Skenk aandag aan my geroep om hulp. Luister na my gebed, wat in opregtheid gesê is.+ 2 Oordeel my asseblief in regverdigheid,+en mag u oë sien wat reg is. 3 U het my hart ondersoek, u het my in die nag ondersoek,+u het my gesuiwer.+ U sal vind dat ek geen slegte planne beraam het nie,en my mond het nie oortree nie. 4 Maak nie saak wat mense doen nie,ek bly by die woord van u lippe en vermy die paaie van die rower.+ 5 Laat my voetstappe op u spore bly,sodat my voete nie sal struikel nie.+ 6 Ek roep u aan, want u sal my antwoord,+ o God. Skenk aandag aan* my. Hoor my woorde.+ 7 Toon u lojale liefde op 'n wonderlike wyse,+o Redder van dié wat by u regterhand beskerming soekteen dié wat teen u in opstand kom. 8 Bewaar my soos die appel van u oog.+ Steek my weg in die skaduwee van u vlerke.+ 9 Beskerm my teen die goddeloses wat my aanval,teen my vyande wat my omsingel en my wil doodmaak.+ 10 Hulle het ongevoelig geword,en met hulle mond praat hulle hoogmoedig. 11 Nou omsingel hulle ons,+en hulle wag vir 'n kans om ons ondergang te veroorsaak.* 12 Hy is soos 'n leeu wat gretig is om sy prooi te verskeur,soos 'n jong leeu wat wegkruip en wag vir sy kans. 13 Staan op, o Jehovah, om hom teë te staan+ en hom op sy knieë te bring. Red my van die goddelose met u swaard. 14 Red my met u hand, o Jehovah,van mense van hierdie wêreld,* wie se deel in hierdie lewe is,+dié wat u vul met die goeie dinge wat u voorsien+en wat 'n erfdeel vir hulle baie kinders agterlaat. 15 Maar in regverdigheid sal ek u gesig sien. Ek is tevrede om wakker te word in u teenwoordigheid.*+